હૈદરાબાદ દુષ્કર્મકેસ: શા માટે આ ભારતીય પુરુષો લઈ રહ્યા છે મહિલાઓના સન્માનની ટ્રેનિંગ?\nપોતાના માતા- પિતા રાજૂ અને કાન્તા સાથે ઓમકાર

ઓંકાર હવે ઘરનાં કામમાં મદદ પણ કરે છે. કાંતા કહે છે, "કોઈ મહેમાન આવે છે ત્યારે ઓંકાર ચા બનાવી આપે છે."

"એ સાફ-સફાઈ જેવાં ઘરનાં અન્ય કામ પણ કરે છે."      

"હવે તેનું વર્તન અમારા મહોલ્લાના અન્ય છોકરાઓ કરતાં એકદમ અલગ થઈ ગયું છે. તે બહુ જ સારો વ્યવહાર કરી રહ્યો છે."

ઓંકાર પૂણેના એ 5,000થી વધારે છોકરા પૈકીના એક છે, જેઓ ઍક્શન ફૉર ઇક્વાલિટી (એએફઈ) કાર્યક્રમમાં સામેલ થયા છે. 

આ કાર્યક્રમની શરૂઆત ઇક્વલ કૉમ્યુનિટી ફાઉન્ડેશન (ઈસીએફ) દ્વારા 2011માં કરવામાં આવી હતી.. 

આ કાર્યક્રમનો હેતુ મહિલાઓ પર થતી હિંસા કિશોર વયના છોકરાઓ મારફત અટકાવવાનો છે. 

ઈસીએફનાં કાર્યવાહક નિર્દેશક ક્રિસ્ટિના ફર્ટાડો કહે છે :

"જાતીય સમાનતા માટે લડવું એ નદીના પ્રચંડ પ્રવાહનો મુકાબલો કરવા જેવું છે."

"અમે મહિલાઓને લાંબા સમયથી જણાવી રહ્યા છીએ કે તેમણે તેમનાં હકો માટે લડવું બહુ જ જરૂરી છે." 

"અનેક મહિલાઓને હિંસા તથા અપમાનના દુષ્ચક્રમાંથી બહાર લાવવામાં અમને સફળતા પણ મળી છે."

ક્રિસ્ટિના એમ પણ કહે છે, "આ સમસ્યાનું નિરાકરણ માત્ર મહિલાઓને કેન્દ્રમાં રાખીને કરીએ, ત્યારે સમાજની વ્યાપક વિચારધારાના પ્રચંડ પ્રવાહમાં તો કોઈ ફરક પડતો નથી, કારણ કે આખરે તો ભણેલી-ગણેલી અને સશક્ત મહિલાઓ હિંસા અને અપમાન કરતા પુરુષોની સાથે જ રહેવાની છે."

જોકે, એએફઈ હેઠળ 13થી 17 વર્ષની વયના છોકરાઓ 43 સપ્તાહના કોર્સમાં સામેલ થાય છે. 

આ કોર્સમાં છોકરાઓને મહિલાઓ સાથે હિંસા ન કરવાનું અને જાતીય ભેદભાવ ન આચરવાનું શીખવવામાં આવે છે.

જેથી છોકરાઓ તેમની આસપાસની મહિલાઓ તથા છોકરીઓને બરાબર સમજે અને તેમની સાથે યોગ્ય વર્તન કરે. 

મહિલાઓ વિરુદ્ધ હિંસા અને આંકડા

સંયુક્ત રાષ્ટ્રસંઘના જણાવ્યા અનુસાર, મહિલાઓ સામેની હિંસા આખી દુનિયામાં ફેલાયેલો ભયંકર રોગ  છે. 

વિશ્વની 70 ટકા મહિલાઓએ તેમના નજીકના સાથીઓના દ્વારા શારીરિક કે યૌન હિંસાનો ભોગ બનવું પડતું હોવાનું અનેક કિસ્સામાં જાણવા મળ્યું છે. 

દુનિયામાં રોજ 137 મહિલાની તેમના નજીકના સાથીઓ અથવા પરિવારના સભ્યો દ્વારા હત્યા કરવામાં આવે છે. 

ભારતમાં મહિલાઓ સામેની હિંસાનું સૌથી મોટું ઉદાહરણ ડિસેમ્બર-2012માં જોવા મળ્યું હતું. 

એ વખતે બનેલી એક ઘટનામાં 23 વર્ષની એક યુવતી પર ચાલતી બસમાં દુષ્કર્મ કરવામાં આવ્યું હતું.  

એ પછી મહિલાઓ વિરુદ્ધની હિંસા સામે વ્યાપક આંદોલન થયું હતું. 

અત્યારે પણ હૈદરાબાદમાં બનેલી...\n\ntl;dr:
18 વર્ષના ઓંકાર પોતાનો ગુસ્સો મોટાભાગે નાની બહેન ઋતુ પર ઊતારતા હતા, પણ તેના મમ્મી કાંતાનું કહેવું છે કે ઓંકાર હવે ઋતુ સાથે ધીરજથી વાત કરે છે અને તેને આદર પણ આપે છે.